**CENU APTAUJA NR. TNPz 2023/95**

**“Talsu novada pašvaldības darbinieku nelaimes gadījumu apdrošināšana”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Talsu novada pašvaldības darbinieku nelaimes gadījumu apdrošināšana** saskaņā ar 1. pielikumu – Tehniskā specifikācija un tehniskais piedāvājums.
	2. **Līguma izpildes termiņš:** 12 (divpadsmit) mēneši no apdrošināšanas polises spēkā stāšanās brīža.
		1. Ņemot vērā, ka Talsu novada Bāriņtiesas darbiniekiem ir spēkā esošs līgums līdz 2024. gada 21. martam, tad līgums šajā daļā stāsies spēkā ar 2024. gada 22. martu.
		2. Ņemot vērā, ka Talsu novada Sociālā dienesta darbiniekiem ir spēkā esošs līgums līdz 2024. gada 13. februārim, tad līgums šajā daļā stāsies spēkā ar 2024. gada 14. februāri.
	3. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus var iesniegt, nosūtot tos uz e-pastu iepirkumi@talsi.lv līdz **2023. gada 7. decembra plkst. 09:00.**
	2. Kontaktpersona: Talsu novada pašvaldības Centrālās pārvaldes Iepirkumu nodaļas vadītājs Daniels Pētersons, tālrunis: 25633412.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai identifikācijas Nr. TNPz 2023/95 “Talsu novada pašvaldības darbinieku nelaimes gadījumu apdrošināšana”
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst Instrukcijā pretendentam un Tehniskajā specifikācijā un tehniskajā piedāvājumā noteiktajām prasībām (1. pielikums).
	3. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums), kurā jānorāda kopējā līguma summa ar diviem cipariem aiz komata un aizpildot 1. pielikumu – Tehniskā specifikācija un tehniskais piedāvājums. Papildus iepriekš minētajam, pretendents iesniedz pasūtītāja noteiktajām prasībām atbilstošu apdrošināšanas polises projektu un apdrošināšanas noteikumus.
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc rēķina saņemšanas.
6. Ja cita pie Pasūtītāja nodarbinātā persona ir izteikusi vēlmi iegādāties nelaimes gadījumu apdrošināšanas polisi apmaksa tiek veikta par personīgajiem līdzekļiem un rēķins nosūtāms uz nodarbinātā e-pastu.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā un tehniskajā piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.